काफी देर तक सिर झुकाए खड़ी रहीं, बगल में मौजूद आदित्य ठाकरे भी हुए शांत
shahnaaz gill azaan newsएक्ट्रेस शहनाज गिल  हाल ही में  लोकमत डिजिटल क्रिएटर्स अवार्ड में पहुंची थीं। इस दौरान लोगों  ने उनसे गाना
एक्ट्रेस शहनाज गिल हाल ही में लोकमत डिजिटल क्रिएटर्स अवॉर्ड में पहुंची थीं। इस दौरान लोगों ने उनसे गाना गाने की रिक्वेस्ट की। वो गाना गुनगुना ही रही थीं कि अजान होने लगा। उन्होंने तुरंत सिर झुकाया और अजान खत्म होने का इंतजार करने लगीं। उनके बगल में ही महाराष्ट्र सरकार में पूर्व मंत्री और उद्धव ठाकरे के बेटे आदित्य ठाकरे भी मौजूद दिखे।
शहनाज अजान खत्म होने तक बिल्कुल शांत थीं। उनका ये जेस्चर लोगों को काफी पसंद आया है। फैंस का कहना है कि उनके मन में शहनाज के लिए रिस्पेक्ट और भी बढ़ गई हैं।
इवेंट में अवॉर्ड लेने पहुंची थीं शहनाज
इस इवेंट में शहनाज को डिजिटल पर्सनैलिटी ऑफ दी ईयर अवार्ड से नवाजा गया। उनको ये अवॉर्ड डिजिटल प्लेटफॉर्म पर उनकी सक्रियता और लोकप्रियता की वजह से मिली है। इस इवेंट में आदित्य ठाकरे के अलावा बिग बॉस-16 के विनर एमसी स्टैन भी पहुंचे थे। अजान की आवाज सुनकर शहनाज के साथ-साथ वहां मौजूद सभी लोग कुछ देर के लिए शांत हो गए।
सोशल मीडिया पर वायरल हुआ वीडियो
शहनाज का ये वीडियो सोशल मीडिया पर तेजी से वायरल हो रहा है। उनके एक फैन पेज ने इस वीडियो को शेयर करते हुए लिखा- ‘जब शहनाज को गाने के लिए कहा गया तो वो गाते हुए रुक गईं क्योंकि अजान हो रही थी। ये उनका बडप्पन है कि वो दूसरों की भी धार्मिक भावनाओं का सम्मान करती हैं।'
वहीं एक ने लिखा, 'कितनी प्यारी लड़की है, अजान सुनते ही गाना बंद कर दिया।' एक यूजर ने शहनाज के वीडियो पर कमेंट कर लिखा, 'आप भले ही दूसरे धर्म की है लेकिन आपने अजान सुनकर गाना बंद कर दिया।'
करण कुंद्रा ने अजान के लिए रोका था प्रेस कॉन्फ्रेंस
अभी हाल ही में टीवी एक्टर करण कुंद्रा ने भी अजान की आवाज सुनकर प्रेस कॉन्फ्रेंस को बीच में रोक दिया था। वो अपने नए सीरियल तेरे इश्क में घायल को प्रमोट कर रहे थे। तभी उन्होंने अजान की आवाज सुनी और प्रेस कॉन्फ्रेंस को कुछ देर के लिए रोक दिया।
इसका भी एक वीडियो सोशल मीडिया पर वायरल हुआ था। उन्होंने कहा कि हम लोग अजान के लिए दो मिनट रुक जाते हैं फिर सभी लोग कुछ देर के लिए शांत हो गए। उनके भी उस जेस्चर की काफी तारीफ हुई थी।
सलमान खान की फिल्म में नजर आएंगी शहनाज
शहनाज गिल अब जल्द ही सलमान खान की फिल्म किसी का भाई किसी की जान में नजर आने वाली हैं। इसके अलावा वो अपने चैट शो ‘देसी वाइब्स विद शहनाज गिल’ में भी नजर आती हैं।
शहनाज बिग बॉस 13 में बतौर कंटेस्टेंट नजर आईं थीं। इस शो के बाद से ही उन्हें काफी पॉपुलैरिटी मिली थी। शो में उनके और दिवंगत एक्टर सिद्धार्थ शुक्ला के बीच नजदीकियां बढ़ी थीं। सिद्धार्थ के गुजरने के बाद शहनाज काफी टूट गई थीं, लेकिन समय के साथ उन्होंने मूव-ऑन कर लिया है।
